
PARTEA I 


Poezie cu forţa 



Blocaj (inepţie în versuri) 

Din întâmplare 

Sunt un poet din întâmplare 
Şi întâmplarea-a vrut aşa: 

Ca sub luciri de lumânare 
S-apară poezia mea 

Sincer să fiu, nu văd nici rostul 

Şi aş putea să spun decent 

"Nu m-am chiorât atunci ca prostul, 


ci era pană de curent." 

Adevărul 

Mi-e frică de ziua în care 
veţi afla adevărul... 
mai ales că am fost 

împuternicit să fac anunţul: 

"Viaţa voastră nu valorează nimic" 
Defineşte "nimic" 

mi s-a strigat din public, 
"nimic nu înseamnă nimic" 
am răspuns 

Aşa că refuz să definesc 

ceva fără valoare concretă... 

Alchimistul 

Alchimistul nu era alchimist, 
dar aşa-i plăcea lui să-şi spună: 
îi dădea o notă de superioritate... 
Dăduse într-o zi, din întâmplare, 
peste o cărţulie, cu tot felul de 
desene ciudate, 

şi o mulţime de texte fără înţeles... 

A încercat şi el să rezolve treaba 
aia cu oul, dar nu avea cuptor; 
când şi-a făcut rost de cuptor 
nu avea mercur, şi aşa mai departe... 
Acum are soţie, copii, nu-i mai umblă 
lui mintea la prostii: 

"Auzi la ei: alchimie...!! 

Pădurea 


Pădurea nu s-a lăudat 
niciodată cu frumuseţea ei... 
l-a lăsat pe ceilalţi s-o laude... 

Piatra filosofală 

Piatra filosof a lă fusese cândva 
Parte integrantă a muntelui... 

Pe atunci ea era o simplă rocă 
Şi nici nu avea habar de ce-i aia 
filosof ie... 

asta, bineînţeles, până când un oarecare 
s-a gândit că vrea să fie alchimist... 

A căutat-o toată viaţa, şi într-un final, 
a găsit-o... 

şi-a făcut mendrele cu ea, iar apoi 
a dat-o uitării... 

Acum, piatra filosofală este 
parte integrantă a gropii de gunoi... 

Poezie (cu forţa) 

La un moment dat, m-am simţit forţat 
să scriu o poezie, fără importanţă 
dacă îmi venea sau nu: doar a trebuit. 

Mă vedeam înconjurat de reguli, de vorbe 

bune sau rele, spuse din suflet sau aruncate în vânt. 

Mă cuprindea, încet, încet, un fel de 
disperare, o disperare pe care 
nu am simţit-o vreodată în viaţă. 

Creierul meu se lupta cu ideea de a fi forţat 
să creeze ceva frumos la o oră la care 
frumos nu poate fi decât sexul. 

Ochii mei se plângeau de obligaţia de 
a privi neputincioşi la cum se naşte 
o nouă operă de artă. 

Mâinile refuzau să scrie inepţii care 
ar fi fost negreşit foarte apreciate 
de posteritate. 

în final, opera se refuza a fi scrisă, 
negăsindu-şi un loc între milardele de operele 
care ocupaseră deja locul pe piaţă. 

La un moment dat, m-am simţit forţat 
să scriu o poezie, fără importanţă 
dacă îmi venea sau nu: doar a trebuit. 

Răspuns (?) 

în privinţa vieţii mele 
nu aş putea afirma nimic.. 

Cineva zicea: 

"Spune ceva despre tine!" 

- Ce să spun: lah We? 

Şi ce dacă? 

"Defineşte-te!" 

- eu sunt ceea ce sunt... 

"Ce-ai făcut până la vârsta asta?" 

- Nimic 
"Câţi ani ai?" 

- Nu ştiu 
"Cine eşti tu?" 

- Dumnezeu? 

"Cine este Dumnezeu?" 

- Nu ştiu: totul...nimic... 

ce-i aia Dumnezeu? 

"Dar mai înainte spuneai..." 

- Taci...!!! 

Piatra 

Piatra era acolo dintotdeauna: 
încă de la facerea lumii... 

A ţinut în spatele ei şi râuri 
Şi mări... 

A ţinut munţi şi codri... 

A ţinut în spate miliarde de oameni, 
Zeci de imperii.. 

Le-a văzut cum s-au născut 
Şi cum au pierit. 

Secerate de trecerea timpului... 
Piatra era Dumnezeu... 

Poezie nouă 

Da, este o poezie nouă... 

Probabil vă întrebaţi de ce 
această poezie este sau ar putea fi specială, 
având în vedere faptul că orice poezie este nouă 
atunci când abia a fost scrisă... 

„Staţi, vă spun eu!" vă aşteptaţi să auziţi... 

Dar veţi fi dezamăgiţi... 

Sunt prea obosit ca să mă apuc să dau explicaţii, 
şi în plus, nici măcar nu vă cunosc, 
deci nu mă simt dator s-o fac. 

Mă apucasem în prealabil 
să scriu câte ceva despre 
o întâmplare din viaţa mea, 
dar am pierdut foaia, 

şi în plus, nici nu-mi plăcea cum scria pixul... 
aşa că am profitat de acest 
(ne)fericit incident pentru 
a o lua de la început... 

(evitând bineînţeles greşelile făcute, 
mai mult sau mai puţin, din neatenţie...). 

Astfel echipat, cu o tastatură şi o ţigară, 
mi-am reluat activitatea de „poet"... 

Revenind la relativ fericita întâmplare, 
(vezi poezia „Despre mine") am ajuns 
la concluzia că anumite întâmplări 
nu se vor scrise, sau dacă se vor, 
de cele mai multe ori au ghinionul 
de a nu fi scrise niciodată... 

Şi raiul... 

Am deschis fereastra 
pentru a privi; 
mi-a curs o lacrimă... 
am aruncat-o şi a căzut 
pe o floare galbenă 
din mijlocul raiului... 
din mijlocul florilor galbene 
din mijlocul raiului... 

S-a scuturat, şi-a ridicat 

privirea spre cer 

şi-a plâns, şi-am plâns, 

şi-au plâns toate florile galbene 

şi toate florile din rai 

şi raiul... 

Uneori (Străin) 

Eu, cu privirea mea, acopăr tot oraşul 
Numai că acesta nu este oraşul meu 
Mă simt străin la fiecare pas pe care îl fac 
Din ce în ce mai străin... 

Din ce în ce mai rar... 

Dar vechea cetate s-a dărâmat 
Şi ruinele-i putrezesc acum 
Necântate, necercetate... 

Din ce în ce mai vechi... 

Din ce în ce mai străin... 

Eu, cu mintea mea, acopăr toată omenirea 
Numai că aceştia nu sunt fraţii mei 
Mă simt străin cu fiecare clipă care trece 
Din ce în ce mai străin... 

Din ce în ce mai rar... 

Şi când zborul îmi va fi oprit de păsările călătoare 
Din ce în ce mai rar... 

Din ce în ce mai sus... 

Şi când zborul îmi va fi oprit de Dumnezeu 
Din ce în ce mai rar... 

Din ce în ce mai sfânt... 

în vechea cetate voi şedea 
Pe ruinele sale plângând 
Imaginile vor fi oarbe, muzica surdă 
Ochii vor fi de pământ... 

Din ce în ce mai greu... 

Din ce în ce mai străin... 

Viaţa (Răspuns Nr. 2) 

Am întrebat ce-i aia "viaţă" 

Unul chel vine şi-mi zice: 

"Noi, arienii, suntem singurii 

care merităm să trăim, 

trebuie să curăţăm, bla, bla, bla...!i!" 

Unul cu creastă: 

"Cuaie, ce viaţă am avut eu...!" 

Unul cu plete: 

"Uă, io mă sinucid uă, 
îmi tai venele, ce-i cu 
viaţa asta de căcat...!" 

Unul cu şapcă: 

"Viaţa, băieţii din cartier, 

discoteci, femei, asta înseamnă să trăieşti, 

bă prostule!" 

Unul ciufulit: 

''Viaţa este un pas, 
o etapă pe drumul 
cunoaşterii de sine..." 

Unul cu sutană: 

"Viaţa este un dar de la Dumnezeu, 
trebuie să-lpreţuieşti..." 

Unul cu salopetă: 

"poi viaţa e să te însori, 
ajungi la casa ta, faci 
şi tu doi - trei copii, acolo, 
ca să nu zici că ai trăit degeaba.." 

Unul cu cozi: 

"Gea, viaţa e frumoasă, 

da numai dacă eşti prost nu vezi asta..." 

Unul cu pistol: 

"Uă, viaţa ta nu valorează 


nimic pentru mine..." 

Calvarul 

Istovit de povara crucii. 

Până şi cuiele din mâini te liniştesc, 

Ştiind c-ai să-ţi tragi puţin sufletul 
Dar nu prea mult...! 

Cuiele din picioare nici nu le mai simţi... 

Atât eşti de abătut în gândurile tale, 

Şi doar ştiai...De ce te-a trădat? 

Nemernicul, luda... 

Frumoasa Ghetsemani ţi-a devenit cavou, 

Iar ucenicul tău călău îţi este... 

50 de arginţi...!? 

Ah! Ce doare lancea asta ce ţi-e-nfiptă-n coaste 
Dar tu eşti adevăratul rege, căci 
vezi barba cea albă-n treisprezece fire 
despicând cerul, sângeriul... 

Cel Vechi de Zile îţi zâmbeşte, 

Ca-ntotdeauna, de altfel... 

Nu-i nimic, tu eşti bun şi ierţi 
Chiar dacă ei nu te iartă: 

Te vor vedea înviind... 

Iar luda? Deja şi-a pus capăt zilelor... 

Piatra filosofală (redescoperită) 

Având de gând să caut viaţa veşnică, 
m-am întrebat pe mine, 
căci numai eu mi-aşfi putut oferi 
toate indicaţiile necesare pentru 
descoperirea pietrei filosof a le. 

M-am întrebat cine sunt eu. 

Răspunsul a venit în câteva clipe, 
imediat ce mi-am amintit de prima oară 
când mi-am dat seama ce înseamnă 
trismegistus, când am înţeles de ce 
quod superius sicut quod inferius, 
şi bineînţeles, când am înţeles 
ce înseamnă Visita Interiora Terrae, 

Rectificando Invenies Occultum Lapidem. 

Mi-am amintit că 

eu sunt acela care s-a născut de trei ori, 

eu sunt acela care sunt peste tot, 

eu sunt acela care mă hrănesc cu vitriol, 

eu sunt acel chip de lut 

care a furat Raiul de la Dumnezeu, 

şi a creat-o pe Eva după chipul şi asemănarea lui. 

Oamenii 

Am vrut să înot 
până pe partea cealaltă 
a lumii.. 

am zis că acolo oamenii 
trebuie să fie altfel, 
dar am simţit o mână 
trăgându-mă înapoi: 

"Ce dracu faci? Vrei să mori?" 

Am vrut să zbor înspre cer 
şi apoi să merg în alt univers 
Am zis că acolo oamenii 
nu vor veni după mine 
Am văzut o rachetă venind 
spre mine, şi o mână trăgându-mă 
înapoi: "Acolo nu sunt oameni; 

Ce? Vrei să mori? Unde te duci?" 

Am vrut să mă duc acasă, dar 
am simţit o mână trăgându-mă: 

"Unde te duci?" 

Moartea (Răspuns Nr. 3) 

Cineva spunea: 

"Auzi, bă, moartea e o 

trecere la un nivel superior, 
un pas spre absolut" 

Altul: 

"Când ai să mori tu, bă, 

păcătosule, ai să arzi în 
focul iadului..." 

Cineva de pe stradă: 

"Cei slabi cu duhul 
vor ajunge în 
împărăţia cerurilor" 

(Sau cum ? Trebuie să fii 

prost ca să ajungi acolo... ?) 

Altcineva: 

"Io, când am să mor, 

mă voi reîncarna în şobolan" 

Alte păreri... ? 

Cântec pentru frate 

Te uită la lacrima ce curge deşartă 
Când inima îţi bate ca un ciocan 
Te uită ce durere ne sfâşie-n suflet 
Cum plângem în dosul unui paravan 

Te uită la mine, te uită şi la tine 
Te uită la oameni şi nu te mânia 
Te uită la viaţă şi nu mai plânge 
Căci tot eu sufăr când văd lacrima ta 

Te uită copile în inima-ţi cea blândă 
Şi râzi, şi bucură-te că e a ta 
Iubeşte copile cu inima-ţi cea mare 
Şi uită de necazuri, de viaţa ta 

Şi plângi copile cu lacrimi amare 
îneacă-ţi în pahar al tău amar 
Şi plângi copile şi-n cearcă să fii tare 
Şi fă-ţi copile vis dulce din coşmar 

Fără de voie 

Deşi fără ştiinţa mea 

îmi împing mintea spre viaţa cealaltă 

Cu toate că parcă. 

De mult trecusem de etapa asta... 

Nici măcar nu speram 
La o asemenea revenire... 

Şi toate, datorită acestei poezii... 

Te felicit, Domnule Poet ii 


...cu veşnic respect, domnului Marin Sorescu 

Acvariul 

Dormeam noaptea 
cu acvariul la capul meu 
dar peştii din el muriseră de mult 
de foame. 

Acum ţineam un şoarece 
Şi el era pe ducă: 

nu mai mâncase nimic de vreo două luni... 
în curând va trebui să găsesc alt animăluţ 
bun de condamnat la moarte 

Copil al iernii 

Copil al iernii ce umbli în pustiu 
Zăpadă multă, neagră de suspin 
Copil al iernii în iarnă blestemată 
Pluteşti pe un imens ocean de gheaţă 

Copil al iernii, alergi singur, îngheţat 
Priveşti imitaţii de oameni 
Se uită la tine, tu mergi înainte 
Zăpada cenuşie te pătrunde 

Sfârşitul din umbră se arată-n depărtare 
Priveşti pustiul, stelele se sting în zare 
Te pierzi în neagra albă mare 

Fulgerul e piatră, zăpada s-a topit 
Stropi de ploaie udă perversul destin 
Stelele mint, lumina e viers 
Priveşti spre cer, frunzele şoptesc 


...cu drag, pentru Nico 

Judecata de apoi 

Gândind, astăzi mi-am dat seama: 
Vina n-o poartă Adam şi Eva 
Chiar dac-au stârnit gâlceava 
La poarta bunului lehova 

Ei nu-ţi dau decât speranţa 
Că în vremile de-apoi 
Vei trăi şi tu romanţa 
Cea trăită de ei doi 

Noi ce facem? Stăm cuminte 
Nu ne scăldăm în "noroi" 

Dar dacă va face gluma 
Oamenilor buni ca noi 
Să lipsească chiar în ziua 
Judecăţii de Apoi... ? 

Sosirea Doamnei 

Din crânguri albe, vestejite, 
Şi poleite-n strat de brumă 
S-aude-un zgomot de copite 
Soseşte Doamna, Alba. 

Sub cer senin, cu lună plină 
S-arată-n straturi de lumină 
Sosind cu mare vijelie 
Femeia ce nu vrea să ştie 

Nici plâns, nici bocete 
Doar moarte ne-ntinată 
Feciori din casă o să fure... 
Ea morţii e-nchinată. 

Şi mor pe capete feciorii 
în sat e jale mare 
Pe toţi sătenii-i trec fiorii 
Gândind la-a Doamnei cale 

Şi-n Sân' Dumitru s-aprind focuri 
Şapte fecioare-i cos cămaşă 
Feciorii jar azvârl prin locuri 
Ca s-o-ndeparte de-a lor casă 

Cămaşa-i pusă-n cruce-n crâng 
Şi nimeni n-a s-o vadă 
Pe Alba cum se-mbracă-n ea 
în alt loc să purceadă... 

Veşnicul chip 

Stătea acolo nemişcată 
cred că de o veşnicie... 
şi dacă nu, oricum, cel 
ce o făcuse, uitase să 
pună data pe ea... 

Avea nişte braţe lungi şi subţiri 
de o frumuseţe nemaiîntâlnită... 
nişte picioare cu o mişcare 
elegantă, prinsă în infinit... 
un bust cum n am mai văzut, 
iar chipul ei, chipul îmi zâmbea 
amar, ca şi cum s-ar fi plâns 
de nemurirea lui...Am mai privit 
o clipă, apoi am plecat... 

Ziua nunţii 

...dedicaţie domnului Marin Sorescu... 

Aşteptam cu mare nerăbdare ziua nunţii 
îmbrăcat în fracul cel nou 
Special achiziţionat.. 

Cu mândră floare albă-n piept... 

Cravata se aşeza de minune 
Pantofii luceau de noi... 

M-am întins uşurel pe pat, 
mi-am pus mâinile pe piept, 

Una peste alta... 

Şi-mi aşteptam mireasa... 

Oare ce culoare va avea rochia ei... 

Albă sau neagră? 

Totem 

îngenunchezi în faţa gloriosului totem 
Cu aripi de vultur, picioare de urs 
Uriaşului Roc cu aripi de lemn 
încremenite acolo de-a timpului curs 
Adus din pădure, scoborât din cer 
Cu umeri de urs şi gheare de vulturi 
Prin blesteme şi cânt ajuns-a totem 
Să apere vremea de-a vieţii tumulturi 

înmoaie-ţi sfarogul şi schiptru-l închină 
Loveşte în suflet fiinţele de tină 
la-le a ochilor dragă lumină 
Acoperă-i cu fiinţa ta divină 

Zboară spre cer pasăre măiastră! 

Fugi în pădure fiară lumeascăl 
Din apa cea pură apoi să renască 
Cu suflet de înger şi faţ-omenească 

Visul 

într-o bună zi eu am să plec 
Şi voi lăsa în urmă totul 
Şi pe când toţi ceilalţi petrec 
Eu voi afla ce este focul... 
Şi-apoi voi coborî din cer 
Să îmi iau dragostea cu mine 
Ca să o duc sus, în eter 
Să îmi arate lumi divine 
Şi-apoi veni-voi din văzduh 
Să-mi iau şi ai mei prieteni 
în aerul cel nevăzut 
Prin herburi să petrecem 
Şi-apoi veni-voi pe pămînt 
La muzica divină 
Şi bucura-m-oi de descânt 
în palidă lumină 
în apă-apoi m-oi cufunda 
Visând la poezie 
Şi drumuri noi voi cerceta 
Trăind în mândră armonie.. 

Foamete 

Câte-o-dată, ochii mi se afundă 
în adâncul oceanului, dar peştii 
Se-ascund de ochii mei hulpavi... 

Nici că ţi-ai imagina vre-o-dată 
Plăcerea înotului în oceanul viselor 
Dar te-afunziprea lent... 

Iar l entitatea îţi va fi fatală... 

Nu ştii oare că visele sunt otrăvitoare? 

Poetul (- poem -) 


1. Amintiri 


A. 

In ziua în care s-a născut 
Soarele nu strălucea 
Iar el era singur pe lume. 
Poetul, venind la el, I-a spus: 

- Tu vei fi fiul meu, din mine 
şi nu vei fi iubit 
de cei de îi iubeşti 
aşa că lasă-ţi viaţa 

şi fugi, mergi în păduri... 

2. Găsirea vieţii 

Credeam că înnebunesc... 
Singurătatea m-a urmărit 
prin codri şi păduri 

Voiam pe cineva aproape 
să stea cu mine, 
pe pămân tul rânced 
singuri... 

3. Revelaţii 

M-aş putea aştepta la orice 
până voi auzi obişnuitul băzâit 
Respiraţia îşi aşteaptă rândul 
Ucigaşul se plimbă în voie... 
încă o inimă care cedează... 

Ucenicul îşi dă toată silinţa... 

Stele strălucesc deasupra Pământului 
şi totul se întâmplă în cer 

Uriaşul şarpe bate la uşă 
dar Bunul Dumnezeu uită să răspundă: 
e prea bătrân şi nu mai poate auzi 
iar muzica-I astupă urechile. 

Jerpeliţii din vale sunt remarcabili 

nu au gură, ochi sau haine 

- goi sub soare - 

dansează frenetic sub ochii lui Dumnezeu... 

Dansez cu marele rege 

Este un rege târâtor 

Dansează-n încăpere 

Iar pielea-I e pe post de pantofi de dans 

Copila arată senzaţional 

Nici un gură-cască n-a pus mîna pe ea 

E goală şi priveşte în gol 

Deja simte suflarea Raiului 

4. Visul poetului 

Poetul voia să-şi petreacă viaţa 
Departe de valurile lumii, 

Departe de ura infinită: 

Voia Absolutul. 

Nevinovat, în faţa celor 
Ce l-au acuzat fără ruşine 
El aspiraţiile şi le-a pierdut 
Acum voia doar să-şi petreacă viaţa 
Departe de valurile lumii, 

Departe de ura infinită. 

5. învierea 


Capitolul I. Poetul 

S-a dus să-şi trăiască visul 
Animalele I-au adus mâncare 
iar aştrii I-au hrănit speranţa 

Blocaj (inepţie în versuri) 


Poezie cu forţa 


era poet, iar mintea lui era bolnavă.. 
Privind la norii negri ce se-adună 
se pregăteşte de-o amarnică furtună... 

Capitolul II. Furtuna 

Nori negri se-adunau 

şi-un vânt nebun sufla 

copaci în codru se rupeau 

iar el s-a dus în lume să trăiască... 

/V 

Capitolul III. învierea 

S-a dus la oameni poetul 

şi le-a cerut să-i dea apă şi mâncare 

el a muritpentr-a trăi... 

Capitolul IV. Moartea Poetului 

Au cumpărat sufletul poetului 
Iar el nu mai era sine 
Era un om normal 
El şi-a dat sufletul pentru-a trăi 
Şi a murit ca oarecare.. 



Blocaj (inepţie în versuri) 


Poezie cu forţa 


Capitolul V. Acolo sus 

Poetul a murit, iar suflul său 
a devenit o stea 
şi străluceşte toată noaptea: 
acolo-ipoezia sa... 

Poezie cu forţa 


Muntele 

Acel munte fusese cândva o mare... 
îi plăcea mult să fie munte: 

Iubea copacii cu freamătul lor, 
Iubea păsările şi animalele; 

Mai avea şi apă 

Din când în când... 

Toate erau frumoase, dar, 

Un lucru îi lipsea nespus: 

Peştii... 



Blocaj (inepţie în versuri) 


Poezie cu forţa 


Iubire 

Am încercat să definesc 

ce se întâmplă în sufletul meu 
atunci când sunt cu tine... 

Cineva spunea: 

“ Dom-le, iar te-ai îndrăgostit? 
îţi spun io că asta e iubire... ” 
Prostii...de parcă ştii tu 
ce se petrece-n mine.... 

Măi filosofule, tu ce crezi? 

“atunci când doi oameni... ” 
Prostii...nu ştii nimic... 

Doamnă... dumneavoastră ? 

Eu zic că.... 

Ia mai taci şi tu! 

Pădurea...ea ne va da răspunsul... 

Poezie cu forţa 


Fuga 

Am trecut prin faţa mormântului 
Ieri, într-ofugă... 

Nu m-am oprit să citesc 
La o adică ce rost avea? 

Eram grăbit... 

Am trecut prin faţa mormân tului şi azi 
Tot într-o fugă 

Şi mă întrebam "ce caută un mormânt 
în drumul meu?" 

Dar la o adică, ce rost avea 
Să mă opresc doar pen tru atât? 

Mâine voi trece din nou prin faţa lui 
Dar mă voi opri să citesc 
Măcar epitaful de pe piatra rece 
Ca să fiu sigur că nu am să 
mă mai întreb niciodată 
ce caut eu pe acolo... 

PARTEA II 


Inepţie pură 



Blocaj (inepţie în versuri) 


Inepţie pură 


Adevăr 

Din negura timpului, am ales o 
Rază de lumină, o părticică de 
Viaţă ascunsă în lumea asta... 
Ascunsă!!! E chiar la vedere... 

Dar toţi sunt convinşi că văd atât 
de bine, încât uită să privească... 

Inepţie pură 


(Epi) gramaticală 

Ca să ias-o poezie, 

ritm şi rimă tre' să fie, 

dar de sorbi mai mult din halbă, 

rima o să iasă albă... 

Blocaj (inepţie în versuri) 


Inepţie pură 


Epitaf pentru dezamăgire 

Lumina 

mă lovea până în 
adâncul sufletului, 
ocupând întunericul 
trist din inima mea, 
dezlocuind dezamăgirea 
şi împrăştiind-o prin neant... 

Blocaj (inepţie în versuri) 


Inepţie pură 


Cred 


Intensificarea unui sentiment 
de iubire se face 
iubind... 

Inepţie pură 


Frica de gânduri 

Mi-e frică de fluturi 
De liniştea lor sălbatică 
Ce zboară ca gânduri 
Cu firea lor zănatică 

Mai puţin de-atât 
Mi-aş lua un frigider 
Cu zgomotul lui surd 
Sau un calorifer 

Le pun în priză. 


Le scot, şi gata... 



Blocaj (inepţie în versuri) 


Inepţie pură 


1.55 AM 

Dimineaţa târziu, 

M-am sculat cu durere de cap 
Căci nu am dormit defel... 

Dar nici măcar nu mă culcasem; 
Doar amorţisem un pic. 

Vreo doi-trei ani... 

Nu-i nimic.. 

Cu o gură de cafea trece oboseala... 

Blocaj (inepţie în versuri) 


Inepţie pură 


(Epi)morfism 

Mă priveşti cu ochiul rece 
sorbind din al tău potir 
De nu-ţi place-a mea figură, 
eu atât îţi spun: Sictir! 



Blocaj (inepţie în versuri) 


Inepţie pură 


Vântul 

Vântul era un hoinar 
De când se ştia... 
Colindase atât de mult 
încât uitase şi locul 

în care s-a născut 
El zice că aşa-i firea lui: boemă... 

Blocaj (inepţie în versuri) 


Inepţie pură 


Impas 

îmi împing picioarele grele 
prin mocirla ce-mi ajunge 
tocmai până la gât... 

Până şi copacii de pe margine 
strigă după libertate, 
dar eu, cum aş putea 
să nu răcnesc din tot sufletul? 



Blocaj (inepţie în versuri) 


Inepţie pură 


Vise 

Am visat, în nopţile mele lungi, 
o mulţime de nimicuri... 
un singur lucru nu l-am visat niciodată: 
Drumul spre Paradis... 



Blocaj (inepţie în versuri) 


Inepţie pură 


Impresie 

Am mers înspre nord 
şi am privit la toate 
din jurul meu...cu 
ochi de sticlă, cu 
privire rece... 

Am mers înainte 
şi totul părea mort, 
mort şi purtat de vânt 
înspre nicăieri... 

Blocaj (inepţie în versuri) 


Inepţie pură 


Leneşul 

Leneşul se trezea întotdeauna 
în urma celorlalţi cu toate că 
era în pat cu mult înaintea lor... 

El nu voise mai mult 
decât avea 

Dar, într-o zi, avu o revelaţie: 
copacul din faţa casei... 

îi simţea suflarea, îl vedea, trăia... 
"Doamne - spuse - am fost chiar 

atât de leneş, încât am refuzat 
să deschid ochii..." 

Inepţie pură 


Marea 

Marea se bucura de simpatia tuturor: 
Oamenii o iubesc pentru că e bună cu ei 
şi îi primeşte între valurile sale 
Peştii o iubesc pentru că acolo 
le este familia şi locul în care s-au născut 
pescăruşii o iubesc pentru că ea îi hrăneşte 
Chiar şi vântului îi place 
Mirosul ei sărat... 

Doar eu stau pe mal şi privesc temător 
spre imensitatea roşie 

de lumina soarelui... 


55 



Blocaj (inepţie în versuri) 


Inepţie pură 


Linişte 

De ce îmi tulburi liniştea, tu omule? 
De ce îmi tulburi tu singurătatea? 
Ce-i dacă eşti femeie? 

Du-te! 

Clipe furate 



Blocaj (inepţie în versuri) 


Clipe furate 


Poezie 

Venită să vadă lumea 
A plecat plângând 
Venită să trăiască 
A plecat râzând 

Visule încă ne-mplinit 
lată viaţa ce-o ai de trăit 
Am doamnă, am putere să iubesc! 
Am inima şi sufletul ceresc... 

Blocaj (inepţie în versuri) 


Clipe furate 


Acel sărut 

Mă-ntreb dacă îţi aminteşti de-acel sărut 
Ce fără voie buzele ni le-a unit... 

Mă-ntreb dacă îţi aminteşti 

cum tremurai când te strângeam 
şi mă strângeai şi tremuram 
şi eu plângeam, 

dar tu erai departe... 



Blocaj (inepţie în versuri) 


Clipe furate 


Tu 

Te visez şi zi şi noapte 
Apari din vrajă şi din şoapte 
Te plimbi domol prin al meu gând 
Mersul ţi-e freamăt, glasul cânt 

Şi eşti cea mai frumoasă zână 
Din câte-n lumea asta sunt 
Prinţesa cerului cu stele 
Şi coborâtă pe Pământ. 

Să te opreşti puţin la mine 
Să-ţi spun cât te iubesc de mult 
Să-mi dai un astru de la tine 
Iar eu să-ţi dau de-al meu pământ. 

Blocaj (inepţie în versuri) 


Clipe furate 


Rugăminte 

Te rog, rămâi...sau pleacă... 

Ascultă cântecul cestui pian 
Sau du-te... caută-ţi liniştea... 

Mi-e dor de tine şi mi-e silă. 

Rămâi cu mine şi m-alină 
Ba nu, du-te! Du-te departe 
Să nu te ştiu că mai exişti... 

Iubito, strânge-mă în braţe! 

Ba nu, dă-mi drumul, mă sufoci...! 

Ce ţi-am făcut de nu mă mai iubeşti? 

Femeie, nu fi nebună! Mă omori... 

Nu mă lăsa hrană la corbi... 

Rămâi cu mine, căci de pleci 
îţi voi servi model... 

Blocaj (inepţie în versuri) 


Clipe furate 


închipuiri 

în închipuirea mea, erai ca o icoană 

la care să te închini 

când ţi-e sufletul îndoit, 

dar nu din aia, pusă pe perete 

cu veşnica ştampilă "sfinţit” pe spate. Nu! 

De fapt, icoană nu e cel mai bun cuvânt 

pentru a te descrie 

Mai degrabă aş zice "înger": 

un înger ce veghează 

şi e mereu în sufletul tău 

dar nu din ăla cu aripi împănate 

şi armură de războinic 

Nu, în nici un caz din ăla 

Cred că nici înger nu e un cuvânt 

potrivit pentru tine 

Aş putea să te asemăn cu un totem 

un totem care aduna 

rugăciunile vechilor războinici incaşi 

dar ăla e o statuie sculptată în lemn, iar tu eşti vie 

Poate o prinţesă din vremuri străvechi 

Blocaj (inepţie în versuri) 


Clipe furate 


cu straie mândre ţesute din aur 
şi cosiţe lungi, legate cu mătase 
sau o zână din basmele bunilor noştri 
cu suflet blând şi glasul dulce ... 

O fărâmă de suflet, 

o bucăţică din inimă rămasă la tine 

în învălmăşeala sentimentelor, 

rătăcind pe drumurile întortocheate 

ce duc spre inima ta 

se zbate să destrame 

raţiunea din spatele închipuirilor. 

Blocaj (inepţie în versuri) 


Clipe furate 


Gânduri 

Am intrat în casă 

cu gândul la gânduri 
M-am aşezat la masă 

am scris două rânduri... 

Tu erai acolo 

afundată în idei 
prea absurde pentru acea oră 
aşa că te-am lăsat... 
nu ştiai nimic despre 

însemnătatea gândului 
aruncat într-o clipă de disperare 
şi apoi căutat 

în negura timpului... 

Tu erai nimic 

în negura timpului... 

Blocaj (inepţie în versuri) 


Clipe furate 


Femeii 

Astăzii, îţi voi servi model... 
îţi voi încânta privirea 
Cu minunatul meu trup 
Şi-ţi voi mângâia auzul 
Cu sunetul lirei mele... 

Te rog să-mi fii muză! 
Să-mi încânţi privirea 
Cu minunatul tău trup 
Şi să-mi mângâi auzul 
Cu sunetul glasului tău... 

Blocaj (inepţie în versuri) 


Clipe furate 


Degradare lentă (fiorii iubirii abia născute] 

Aud ploaia curgând molcom 
prin părul tău, lipit de faţa mea. 

Eşti dulce, mai dulce decât îmbrăţişarea 
în care stăm încleştaţi, 
curgând prin muzica surdă, 
ca un val rătăcit pe nisip 
căutându-şi drumul spre mare. 

Eu cânt, şi cântecul tău 
îmi răsună în ureche, 
ajungând până în cele mai tainice 
ascunzişuri ale sufletului meu. 

Buzele-mi freamătă, tânjind după 
sărutarea pe care probabil 
n-o vor primi niciodată. 

Mi-ascund privirea în pielea ta fină 

precum o vestită mătase chinezească, 

aşteptând parcă un tunet să mă trezească din visare. 

O lacrimă de-a ta mise scurge pe gât 
dar lacrimile mele sunt deja plânse 

Clipe furate 


Despre mine 

îmi petrec timpul 

cu lucruri total nefolositoare... 

Acum, de exemplu, scriu o poezie... 
La ce folos? 

„Hmm, poate o s-o citească ea..." 
îmi zic... 

Sigur o să-i placă... 

Ei îi plac poeziile... 
şi uite-aşa, pun pe hârtie 
lucrurile cele mai ascunse 
din sufletul meu..., căci 
nu aş putea să i le spun aşa, 
verde-n faţă... 

Oare de la ce vine expresia asta? 
Auzi, tu: verde! Şi de ce adică verde? 
în faţă, înţeleg... 

dar culoarea ce legătură are? 
Eh, oricum nu are 
prea mare importanţă... 

Unde rămăsesem? 

Aha, cu spusu-n faţă... 

Da. 

Blocaj (inepţie în versuri) 


Clipe furate 


Nu pot să mă duc la ea 

să o iau de mână 

s-o privesc în ochi 

şi să-ncep să mă descarc...: 

deci, trebuie să scriu o poezie, şi, 

dacă ea o va citi, atunci cu siguranţă va înţelege 

ce e în sufletul meu. 

Dacă nu o va citi, atunci 

va trebui să scriu alta, şi alta, şi alta... 

Dar vai! M-am luat cu povestitul 
Şi am uitat să-mi dezvălui iubirea... 

Clipe furate 


O clipă 

Tresar la auzul vocii de înger 
Te simt uşor foşnind în noapte 
Ca pe un freamăt sau un scâncet 
Un şir neterminat de şoapte 
în glasul tău e marea... 
îţi simt iubirea ne-ntinată 
Ca valul mării ce se sparge 
Şi cum privirea ta se-ndreaptă 
îţi simt suflarea de departe 
în părul tău e codrul.... 
Apropie-te lin de mine 
Şi zboară-n juru-mi ca un înger 
Pune-ţi urechea pe al meu suflet 
S-auzi al dorului meu plânset 
în ochii tăi e viaţa... 

Aş vrea să fiu măcar o clipă 
Iubitul tău cel mult visat 
Iar tu să fii a mea iubită 
în ceasul sfânt de cer lăsat 
în glasul tău e marea... 
în părul tău e codrul.... 
în ochii tău e viaţa... 

Clipe furate 


Pe mare 

Pe mare, pescăruşii vorbesc despre tine. 

Pe ţărm, tu stai şi admiri zborul lor. 

în pădure, păsările au auzit de tine 
şi cântă frumuseţea ta. 

Vântul şopteşte numele tău 
copacilor temători din vale. 

Munţii te aşteaptă să le calci pragul, 
precum o zeiţă în toată splendoare ei. 

Câmpiile te aşteaptă cu flori special 
pregătite pentru momentul sosirii tale. 

O lacrimă de dor se scurge pe un obraz anonim 
pierdut în visul aşteptării tale, deasupra unei mâini 
în care se ofilea o floare. 

Clipe furate 


Nu am putut 

Tu ştii că privirea ta mă arde? 

Ţi-aşfi spus mai demult, 
înainte să apuci să mă priveşti, 
dar am evitat momentul... 

Tu ştii că glasul tău mă surzeşte? 
Ţi-aşfi spus mai demult, 
înainte să apuci să-mi şopteşti, 
dar am evitat momentul... 

Tu ştii că atingerea ta mă topeşte? 
Ţi-aşfi spus mai demult, 
înainte să apuci să mă mângâi, 
dar am evitat momentul... 

Tu ştii că prezenţa ta mă-nnebuneşte? 
Ţi-aşfi spus mai demult, 
înainte să mă-ndrăgostesc. 


dar am evitat momentul. 



Blocaj (inepţie în versuri) 


Clipe furate 


Fotografia ta 

Petreceam ore în şir 
în faţa chipului tău 
sculptat pe o bucată 
de hârtie...orele treceau 
una după alta... 
timpul era 

părtaş la agonia mea, 
la extazul de care 
eram cuprins 
când vedeam 
nebunia ochilor tăi, 
frumuseţea părului în vânt 
pielea fină ca o mătase... 

Clipe furate 


Ispita 

Salivam numai şi la gândul 
ce mă purta spre merele 
mari şi roşii ale copacului 
din mijlocul grădinii... 

Dar Dumnezeu îl pusese pe şarpe 
să-l păzească... 

L-am rugat din suflet 
să-mi dea şi mie unul 
din acele fructe minunate, 
dar el nu s-a înduplecat... 

L-am implorat, am căzut în genunchi 
în faţa lui...Nimic...! 

"Eva, unde eşti...?" 

Clipe furate 


Joc 

ne-am încrucişat privirile pentru o clipă 

îmi place tăcerea ta îi spun în şoaptă 
fluturii te iubesc îmi răspunde 

chipul tău îmi aminteşte de o icoană mă trezesc spunând 
îmi plac florile îmi zice într-o doară 

te iubesc am scăpat o idee 

vântul se agaţă de ea şi o duce în neant 

părul ei se răsfiră în vânt 

caut pământul din priviri şi-l găsesc nemişcat 

Clipe furate 


La stele 

Atunci când m-am născut 
am privit la cer... 

Acesta este singurul lucru 
ce mi-l amintesc... 

Dar ştii de ce? 

Pentru că pe cer, atunci, 
am văzut două stele, 
la fel de luminoase 
ca şi ochi tăi. 


iubita mea... 

Clipe furate 


Eva 

Din pomul cunoaşterii 
Mâncasem atâtea mere 
Câ mi se făcu greaţă... 

Ştiam totul, puteam să fiu Dumnezeu... 

Dar la ce bun.!? 

Dumnezeu n-o avea pe Eva... 

Clipe furate 


Probabil 

Sunt bolnav 

din dragoste pentru tine 
dar niciodată nu am cunoscut 
durere mai plăcută 
decât aceea care mă cuprinde 
atunci când eşti tu în gândul meu... 

Clipe furate 


Alegeri 

Am ales această stea 
pentru a ţi-o oferi... 
ţie, căci nu am găsit 
un dar mai potrivit 
pentru a-mi destăinui iubirea 
ce ţi-o port... 

Am ales luna 
pentru a te privi prin 
haloul ei, să nu mă vezi 
atunci când te privesc... 
şi soarele, pentru mine, 
să mai ia puţin din căldura 
pe care o deţin.... 

Marea, ca să-mi amintească 

de ochii tăi cu tumultul 

din privirea ta... 

şi inima, căci ea e singura 

ce-mi poate spune 

că mă iubeşti şi tu... 

atât cât pe măsura unui astru, 

a lunii, a soarelui sau unei mări... 

Clipe furate 


Sete 

M-am uitat la mare 
cu o sete de nestins 
Vroiam să o sorb toată 
dintr-o înghiţitură... 
să-mi astâmpăr setea 
la fel de mare cât şi ea: 
setea de viaţă, de iubire... 
şi mai voiam să mă soarbă, 
într-o clipă, în adâncul ei, 
să-mi astâmpere setea 
de libertate, de mare... 
să mă poarte pe valuri 
până la capătul lumii, 
şi înapoi...până la cer, 
şi până în centrul pământului... 
să-mi astâmpăr setea de tine... 

Clipe furate 


Un înger 

Am trimis un înger 
să-ţi vegheze nopţile 
ca să te trezeşti senină 

Seară de seară 
şi zi de zi 

a stat acolo, cu tine 
şi te-a urmărit 

Noaptea trecută 
am vrut să merg eu 
să te veghez 
Dar îngerul s-a răzvrătit 

Seară de seară 
şi zi de zi 

gândindu-mă la tine 
am uitat de el 

El, între timp, 

mereu prezent în viaţa ta 

te-a îndrăgit 

Cuprins 


Cuprins: 

Partea 1: Poezie cu forţa 

2 

Din întâmplare 

3 

Adevărul 

4 

Alchimistul 

5 

Pădurea 

6 

Piatra filosofală 

7 

Poezie (cu forţa) 

8 

Răspuns (?) 

9 

Piatra 

10 

Poezie nouă 

11 

Şi raiul... 

13 

Uneori (Străin) 

14 

Viaţa (Răspuns Nr. 2) 

16 

Calvarul 

18 

Piatra filosof ală (redescoperită) 

19 

Oamenii 

20 

Moartea (Răspuns Nr. 3) 

21 

Cântec pentru frate 

22 

Fără de voie 

23 

Acvariul 

24 

Copil al iernii 

25 

Judecate de apoi 

26 

Sosirea Doamnei 

27 

Veşnicul chip 

29 

Ziua nunţii 

30 

Totem 

31 

Visul 

32 

Foamete 

33 

Poetul (- poem -) 

34 

Muntele 

39 

Iubire 

40 

Fuga 

41 

Partea II: Inepţie pură 

42 

Adevăr 

43 

(Epi)gramaticală 

44 

Epitaf pentru dezamăgire 

45 

Blocaj (inepţie în versuri) 


Cuprins 


Cred 

46 

Frica de gânduri 

47 

1.55 AM 

48 

(Epi)morfism 

49 

Vântul 

50 

Impas 

51 

Vise 

52 

Impresie 

53 

Leneşul 

54 

Marea 

55 

Linişte 

56 

Partea III: Clipe furate 

57 

Poezie 

58 

Acel sărut 

59 

Tu 

60 

Rugăminte 

61 

închipuiri 

62 

Gânduri 

64 

Femeii 

65 

Degradare lentă (fiorii iubirii abia născute) 

66 

Despre mine 

67 

0 clipă 

69 

Pe mare 

70 

Nu am putut 

71 

Fotografia ta 

72 

Ispita 

73 

Joc 

74 

La stele 

75 

Ev a 

76 

Probabil 

77 

Alegeri 

78 

Sete 

79 

Un înger 

80 

